CELEX: 32017R0044
Language: sl
Date: 2017-01-10 00:00:00
Title: Izvedbena uredba Komisije (EU) 2017/44 z dne 10. januarja 2017 o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom

11.1.2017   
            
            
               SL
            
            
               Uradni list Evropske unije
            
            
               L 6/36
            
         IZVEDBENA UREDBA KOMISIJE (EU) 2017/44
   z dne 10. januarja 2017
   o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in razveljavitvi Uredbe (ES) št. 2465/96 (1) in zlasti člena 11(b) Uredbe,
   ob upoštevanju naslednjega:
   
               (1)
            
            
               V Prilogi III k Uredbi (ES) št. 1210/2003 so našteti javna telesa, korporacije in agencije ter fizične in pravne osebe, telesa in entitete nekdanje iraške vlade, za katere v skladu z navedeno uredbo velja zamrznitev sredstev in gospodarskih virov, ki so se 22. maja 2003 nahajali zunaj Iraka.
            
         
               (2)
            
            
               Odbor za sankcije Varnostnega sveta Združenih narodov je 28. decembra 2016 sklenil črtati 2 vnosa s seznama oseb ali entitet, za katere velja zamrznitev sredstev in gospodarskih virov.
            
         
               (3)
            
            
               Prilogo III k Uredbi (ES) št. 1210/2003 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 1210/2003 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. januarja 2017
      
         
            Za Komisijo
         
         
            V imenu predsednika
         
         
            Vršilec dolžnosti vodje službe za instrumente zunanje politike
         
      
   
   
      (1)  UL L 169, 8.7.2003, str. 6.
   
      PRILOGA
      V Prilogi III k Uredbi Sveta (ES) št. 1210/2003 se črtata naslednja vnosa:
      
         
                     „78.
                  
                  
                     MEDICAL CITY ESTABLISHMENT. Address: Baghdad, Iraq.
                  
               
                     115.
                  
                  
                     STATE COMPANY FOR DRUGS AND MEDICAL APPLIANCES (alias (a) GENERAL ESTABLISHMENT FOR DRUGS & MEDICAL APPLICANCES, (b) KIMADIA), Address: Mansour City, P.O. Box 6138, Baghdad, Iraq.“